Паул Целан
Прагът на бляна

Превод от немски: Венцеслав Константинов, —

chitanka.info

С мазолести длани събираш ми зърното на тишината.

Душата ми сито му бе, седемнайсета делва е вече преляла —

градът, дето нощем живееш. Пред твоя прозорец стрък лайка се мята —

вечерях аз там прашец от цвета й… Би ли и тя издържала

на този покой като тебе? Не сте ли премного и двете?

Ще ида пред къщата в пясъка там вода да намеря бърже —

празна остана последната моя, осемнайсета делва, изпадна от нея ливадното цвете.

Как странно жълтеят косите ти! Твоя лазурен венец ще отвържа.

1948

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.